Стандард 1. Структура студијског програма

Студијски програм садржи елементе утврђене законом (који се детаљно исказују у одговарајућим стандардима)

**Опис** структуре и садржаја студијског програма са методама извођења наставе (највише 500 речи)

Основни циљ студијског програма Мастер академске студије немачког језика и књижевности је да омогући студентима стицање и даље усавршавање адекватних академских и теоријских и практичних уже-стручних знања и вештина које су неопходне за квалитетнији и успешнији рад у струци, даље академско образовање и научно-истраживачки рад. Имајући то у виду, специфични циљеви студијског програма јесу:

а) даље развијање теоријско-методолошких, научних и стручних знања на основу раније стечених знања на основним академским студијама, кроз анализу нових садржаја и проблема из домена германистичке лингвистике, немачке књижевности и културе и методике наставе немачког језика;

б) развијање свести о сложености процеса учења и подучавања немачког језика, развијање способности планирања и реализовања васпитно образовног рада, полазећи од савремених модела наставе немачког језика, као и оспособљавање за самостално обављање послова у области образовања; в) овладавање техникама и методама научног истраживања и оспособљавање за самосталну примену стечених научних и стручних знања у истраживању у бар једној од понуђених области - германистичке лингвистике, немачке књижевности и културе и методике наставе немачког језика; г) развијање способности неопходних за самостални научно-истраживачки рад и даље академско усавршавање на докторским академским студијама, у складу са принципом целоживотног учења у личном и професионалном развоју.

Исход процеса учења МАС Немачки језик и књижевност огледа се у томе што су по завршетку студија студенти:

а) стекли специјализована научна и стручна знања из области германистичке лингвистике, немачке књижевности и културе и методике наставе немачког језика;

б) оспособљени да самостално обављају послове у области образовања;

в) овладали методама научног истраживања и способни да своја научна и стручна знања из неке од поменутих области примењују у самосталном истраживачком раду; г) оспособљени за даље образовање и истраживачки рад на докторским студијама.

МАС Немачки језик и књижевност су студије другог степена. Академски назив који студенти стичу након завршених студија јесте мастер филолог. Упис кандидата на студије прописан је Правилником о полагању пријемних испита и упису кандидата. Услов за упис на МАС Немачки језик и књижевност јесу завршене Основне академске студије немачког језика и књижевности или неке друге еквивалентне студије у обиму четворогодишњих основних академских студија (240 ЕСПБ) којима су студенти стекли неопходна предзнања. Кандидати који нису завршили Основне академске студије немачког језика и књижевност полажу диференцијални испит из области немачког језика (морфологије, синтаксе и лексикологије) и немачке књижевности (општи преглед епоха од средњовековне књижевности до књижевности 20. века, значајних писаца, њихових дела и манифеста), на коме морају да освоје најмање 51% поена од укупног броја поена

Студијским програмом предвиђени су следећи једносеместрални предмети у првом семестру: један обавезни предмет – *Техника научног рада* и четири изборна предмета која се бирају из једног изборног блока који садрже укупно 12 предмета.

Листа обавезних и изборних предмета дата је у табели 5.2а. Оквирни садржај предмета, као и предуслови за упис појединих предмета дати су у табелама 5.2 за сваки предмет појединачно. Студенти током студија такође могу бирати и полагати испите из других акредитованих студијских програма који нису обухваћени овим студијским програмом, што ће бити назначено у Додатку дипломи, у делу „Положени предмети/активности, који нису предвиђени студијским програмом“.

МАС Немачки језик и књижевност трају једну академску годину (два семестра). Студијски програм реализује се кроз активну наставу, односно предавања, вежбе и студијски истраживачки рад студената, уз који је предвиђена консултативна настава у виду индивидуалног рада са студентима – како у оквиру појединих предмета тако и у оквиру истраживања за завршни рад, затим кроз писање и одбрану завршног рада, као и кроз педагошку праксу.

**Прилози за стандард 1:**

[**Прилог 1.1.**](http://./Prilozi%20i%20tabele/Prilozi%20standarda%201%2C%202%2C%203)Публикација установе (у штампаном или електронском облику, сајт институције): Веб-сајт: [www.filfak.ni.ac.rs](http://www.filfak.ni.ac.rs/)

Веб-сајт на енглеском језику: <https://intl.filfak.ni.ac.rs/en> Блог: <https://blog.filfak.ni.ac.rs/>

Портал за упис: <https://upis.filfak.ni.ac.rs/> Портал за студенте: <http://studenti.filfak.ni.ac.rs/> Издања Факултета: <https://izdanja.filfak.ni.ac.rs/>

МАС Немачки језик и књижевност предвиђају по 6 ЕСПБ за обавезни и сваки од четири изборна предмета (осим једног понуђеног изборног предмета који носи 7 ЕСПБ и једног који носи 4 ЕСПБ). У првом семестру предвиђена је Педагошка пракса 1 која носи 3 ЕСПБ, тако да студент у првом семестру реализује укупно 33 (или 34) ЕСПБ. У другом семестру предвиђено је 3 ЕСПБ са Педагошку праксу 2, 14 ЕСПБ за Студијски истраживачки рад и 10 ЕСПБ за Мастер рад, тј. укупно 27 ЕСПБ. Студент тако реализује укупан број од мин. 60 ЕСПБ током целе године студија.

Мммм

мммм